**PROCES-VERBAL AL ŞEDINŢEI EXTRAORDINARE CONSILIULUI LOCAL ŞIMAND DIN DATA DE 21.08.2017.**

Încheiat azi, 21.08.2017, cu ocazia şedinţei extraordinare a Consiliului Local Şimand, convocată prin Dispoziţia Primarului nr.174/18.08.2017.

**ORDINE DE ZI:**

**1.PROIECT DE HOTĂRÂRE PRIVIND APROBAREA ORDINII DE ZI A ŞEDINŢEI EXTRAORDINARE DIN DATA DE 21.08.2017.**

**INIŢIATOR, PRIMAR DEMA FLORIN-LIVIU**

**2.PROIECT DE HOTĂRÂRE PRIVIND APROBAREA PROCESULUI-VERBAL AL ŞEDINŢEI DE ÎNDATĂ DIN DATA DE 28.07.2017.**

**INIŢIATOR, PRIMAR DEMA FLORIN-LIVIU**

**3.PROIECT DE HOTĂRÂRE PRIVIND ACORDAREA AVIZULUI DE ÎNSUŞIRE A PLANULUI URBANISTIC ZONAL”SALĂ DE SPORT CU TRIBUNĂ 180 LOCURI”.**

**INIŢIATOR, PRIMAR DEMA FLORIN-LIVIU**

**4.PROIECT DE HOTĂRÂRE PRIVIND REZILIEREA CONTRACTULUI DE ÎNCHIRIERE NR.158/06.06.2017.**

**INIŢIATOR, PRIMAR DEMA FLORIN-LIVIU**

**5.PROIECT DE HOTĂRÂRE PRIVIND ALEGEREA PREȘEDINTELUI DE ȘEDINȚĂ.**

**INIŢIATOR, PRIMAR DEMA FLORIN-LIVIU**

**6.DIVERSE.**

**INIŢIATOR, PRIMAR DEMA FLORIN-LIVIU**

La şedinţă sunt prezenţi 10 consilieri din cei 12 în funcţie. Sunt absenți domnii consilieri Capra Vasile și Lihor Cristian.

La şedinţă participă domnul primar Dema Florin-Liviu, doamna secretar Brîndaş Lavinia, doamna șef birou financiar-contabil Fruja Monica, domnul Bold Marius, consilier personal al primarului.

Preşedinte de şedinţă este domnul Para Mircea.

**1.PROIECT DE HOTĂRÂRE PRIVIND APROBAREA ORDINII DE ZI EXTRAORDINARE A ŞEDINŢEI A CONSILIULUI LOCAL ŞIMAND DIN DATA DE 21.08.2017.**

**INIŢIATOR, PRIMAR DEMA FLORIN-LIVIU**

**D-na secretar: Înainte de a supune la vot aprobarea ordinii de zi, întrucât de la alegerea ultimului președinte de ședință a trecut o perioadă mai mare de 3 luni, propun ca pct.5 de pe ordinea de zi, respectiv proiectul de hotărâre privind alegerea președintelui de ședință, să fie abordat la pct.2 de pe ordinea de zi, iar pct.2 de pe ordinea de zi, privind aprobarea procesului-verbal al şedinţei de îndată din data de 28.07.2017, să devină pct.3 de pe ordinea de zi.**

**D-nul președinte supune la vot propunerea d-nei secretar, care se aprobă cu unanimitate de voturi.**

**D-nul primar: Săptămâna trecută am fost la grădinița PN 2. Din discuțiile avute cu executantul lucrării și din ceea ce am văzut și eu, fără a fi specialist în domeniu, cred că ar trebui refăcut și acoperișul. Dumneavoastră decideți.**

**D-nul consilier Bogdan: Propun suplimentarea ordinii de zi cu un proiect de hotărâre privind rectificarea bugetului local al comunei Șimand și pct. respectiv să fie tratat înainte de Diverse, să poată veni și doamna șef birou financiar-contabil să ne spună dacă ceea ce solicit în acest proiect de hotărâre are suport legal. Rectificarea de buget are legătură cu problema expusă de către d-nul Primar mai devreme.**

**D-nul președinte supune la vot proiectul de hotărâre privind aprobarea ordinei de zi, acesta fiind votat cu 10 voturi pentru (Bodnariu, Bogdan, Ciobotă, Dudaș, Fruja, Groza, Neamți, Para,Pocioian, Sodinca), devenind astfel Hotărârea nr.80.**

**2. PROIECT DE HOTĂRÂRE PRIVIND ALEGEREA PREȘEDINTELUI DE ȘEDINȚĂ.**

**INIŢIATOR, PRIMAR DEMA FLORIN-LIVIU**

**D-nul consilier Ciobotă: Propun pe d-nul consilier Para, ca președinte de ședință.**

**Se supune la vot propunerea d-nului consilier Ciobotă, privind alegerea d-nul consilier Para ca președinte de ședință pentru următoarele trei luni, aceasta fiind votată cu 10 voturi pentru (Bodnariu, Bogdan, Ciobotă, Dudaș, Fruja, Groza, Neamți, Para,Pocioian, Sodinca), devenind astfel Hotărârea nr.81.**

**3.PROIECT DE HOTĂRÂRE PRIVIND APROBAREA PROCESULUI–VERBAL AL ŞEDINŢEI DE ÎNDATĂ DIN DATA DE 28.07.2017.**

**INIŢIATOR, PRIMAR DEMA FLORIN-LIVIU**

**D-nul președinte: Dacă aveți propuneri sau opinii care nu au fost menționate în conținutul procesului verbal, vă rog să le expuneți.**

**D-nul președinte supune la vot proiectul de hotărâre, acesta fiind votat cu 9 voturi pentru (Bodnariu, Bogdan, Ciobotă, Dudaș, Fruja, Groza, Neamți, Pocioian, Sodinca) și o abținere (Para), devenind astfel Hotărârea nr.82.**

**4.PROIECT DE HOTĂRÂRE PRIVIND ACORDAREA AVIZULUI DE ÎNSUŞIRE A PLANULUI URBANISTIC ZONAL”SALĂ DE SPORT CU TRIBUNĂ 180 LOCURI”.**

**INIŢIATOR, PRIMAR DEMA FLORIN-LIVIU**

**D-nul consilier Fruja: Consiliul local nu poate acorda aviz de însușire. Consiliul local aprobă însușirea PUZ. D-na secretar, să modificați în proiectul de hotărâre.**

**D-na secretar: Voi modifica în proiectul de hotărâre.**

**D-nul președinte supune la vot proiectul de hotărâre, acesta fiind votat cu 10 voturi pentru (Bodnariu, Bogdan, Ciobotă, Dudaș, Fruja, Groza, Neamți, Para, Pocioian, Sodinca), devenind astfel Hotărârea nr.83.**

**5.PROIECT DE HOTĂRÂRE PRIVIND REZILIEREA CONTRACTULUI DE ÎNCHIRIERE NR.158/06.06.2017.**

**INIŢIATOR, PRIMAR DEMA FLORIN-LIVIU**

**D-nul consilier Bogdan: Domnule primar, pentru următoarea ședință ordinară, dacă se poate, să veniți cu un proiect de hotărâre privind concesionarea imobilului încris în C.F. nr.301253. Să găsim o soluție și pentru imobilul închiriat doamnei dr. Simo, iar în contractul respectiv să fie prevăzut faptul că asigură reparațiile interioare și exterioare ale clădirii.**

**D-nul consilier Bogdan: La încheierea contractului, indiferent cu cine este încheiat, să fiți atenți la numerotare, la articole și puncte.**

**D-nul președinte supune la vot proiectul de hotărâre, acesta fiind votat cu 9 voturi pentru (Bodnariu, Bogdan, Ciobotă, Dudaș, Fruja, Groza, Neamți, Pocioian, Sodinca) și o abținere (Para), devenind astfel Hotărârea nr.84.**

**6.PROIECT DE HOTĂRÂRE PRIVIND RECTIFICAREA BUGETULUI LOCAL AL COMUNEI ȘIMAND.**

**INIȚIATOR, CONSILIER LOCAL BOGDAN PETRU**

**D-nul consilier Bogdan: Am inițiat proiectul de hotărâre, din considerentul că pe ordinea de zi a ședinței, nu s-a regăsit un proiect similar care să conducă la remedierea situației de la grădinița PN 2. O tergiversare cu privire la luarea unor măsuri de natură să remedieze situația de fapt și respectiv o adoptare a unei hotărâri de consiliu local la o viitoare ședință, nu ar face altceva decăt să conducă la nefinalizarea lucrărilor în termenul de până la începerea anului preșcolar respectiv, până la data de 11.09.2017.**

**D-nul consilier Bogdan: Vreau să vă întreb d-na Fruja, dacă la cap.51.02.20 - Autorități publice, - bunuri și servicii, reparație interior-exterior primărie și atelier primărie, au fost angajate cheltuieli până la această oră?**

**D-na Fruja:Nu.**

**D-nul primar: Mai bine să facem acoperișul la grădiniță.**

**D-nul consilier Bogdan: Propunerea mea este în acest sens.**

**Pentru executarea lucrării reparații curente acoperiș grădinița PN 2, propun rectificarea bugetului pe anul 2017, după cum urmează:**

* **Diminuarea cap.51.02.20 Autorități publice – bunuri și servicii cu suma de 5.000 lei.**
* **Majorarea cap.65.02.20 Învățământ cu suma de 5.000 lei necesară achiziționării de materiale, vopsele, lacuri, etc, în vederea efecturii reparațiilor curente la interior la Școala Gimnazială și cele 2 școli primare.**
* **Eliminarea din cuprinsul cap.51.02.20 autorități publice - bunuri și servicii a lucrării de reparație interior exterior atelier primărie pentru care a fost aprobată suma de 25.000 lei și a lucrării de reparații curente exterior, interior primărie, pentru care a fost aprobată suma de 30.000 lei.**
* **Introducerea la același capitol 51.02.20 – autorități publice – bunuri și servicii a lucrării de reparații curente acoperiș la Grădinița PN 2 și înlocuit/montat jgheaburi și burlane noi pentru care propun suma de 50.000 lei.**

**D-nul consilier Neamți: Nu cred că este suficientă suma de 50.000 lei pentru reparația acoperișului. Trebuie să lăsăm o portiță de completare, sigur nu ne va ajunge suma de 50.000 lei.**

**D-nul consilier Bogdan: La următoarea ședință, în completare la acest proiect, să inițiați un proiect de hotărâre privind completarea Strategiei anuale de achiziție publică.**

**D-nul consilier Bogdan: Ce facem cu gardul de la Școala din Șimandul de Sus?**

**D-nul primar: Mai avem nevoie de 10.000 lei.**

**D-nul consilier Bogdan: Câți bani au fost cheltuiți de la lucrări servicii de arhivare?**

**D-na Fruja: Nimic.**

**D-nul consilier Bogdan: Sunt la același capitol, puteți să luați de acolo 10.000 lei sau cât aveți nevoie.**

**D-nul primar: Propun să luăm 15.000 lei, să fim siguri că o să ne ajungă.**

**Se supune la vot proiectul de hotărâre, cu cele 2 propuneri, de reparații curente acoperiș Grădinița PN2 – suma propusă 50.000 lei și gard la Școala Clasele I-IV – Șimandul de Sus - suma propusă – 15.000 lei și se aprobă cu 10 voturi pentru (Bodnariu, Bogdan, Ciobotă, Dudaș, Fruja, Groza, Neamți, Para, Pocioian, Sodinca), devenind astfel Hotărârea nr.85.**

**7. DIVERSE.**

**INIŢIATOR, PRIMAR DEMA FLORIN-LIVIU**

**D-nul primar: Vreau să vă invit la Zilele comunei Șimand, care se vor defășura în 25-26.08.2017.**

**Am fost invitat vineri, la Căminul cultural Socodor, toți cei care facem parte din GAL zona Crișurilor. Am aici o documentație pe care o să vi-o transmit la fiecare, să ne hotărâm ce dorim să facem. Putem face trouare, putem pune camere de luat vederi, putem procura corpuri de iluminat.**

**D-nul primar: Anul viitor va trebui să alocăm o sumă consistentă de bani pentru schimbarea corpurilor de iluminat.**

**D-nul consilier Bodnariu: Facem proiect pe corpuri de iluminat.**

**D-nul consilier Bogdan: Cred că trebui din timp făcute demersuri pentru întabularea mai multor terenuri.**

**D-nul Sodinca: Doresc să vă solicit acordul de principiu pentru folosirea lemnului uscat din parc. Vreau să defrișez copacii uscați din parc iar materialul lemnos rezultat să îl folosim ca și lemne de foc la atelier și la Căminul Cultural. Am transmis o adresă Agenției pentru Protecția Mediului Arad, pentru a aviza tăierea acestora și am primit răspuns că nu avem nevoie de avizul acestora, doar să stabilească Consiliul local unde va fi folosit lemnul.**

**D-nul primar: Când doriți să începem paza terenurile agricole? De la 1 septembrie sau de la 15 septembrie?**

**D-nul consilier Ciobotă: Când s-a început anul trecut?**

**D-nul primar: La 1 septembrie.**

**D-nul Ciobotă: Așa să se înceapă și acuma.**

**D-nul Neamți: Pe canalele dinspre Gară a mai fost cineva să vadă ce gunoaie sunt acolo?**

**D-nul primar: Este dezastru. Au fost aruncate tot felul de gunoaie, inclusiv animale moarte.**

**D-nul Bodnariu: Am avut o solicitare pentru spațiul de la nr.535. Ce s-a mai întâmplat cu documentația?**

**D-na secretar: A fost rectificat nr. administrativ în extrasul C.F. Mai trebuie modificat R.L.V. ul. și la următoarea ședință vom supune proiectul spre aprobare.**

**D-na secretar: La ședința trecută domnul consilier Bogdan mi-a solicitat actele de studii ale referenților din cadrul Primăriei, printre care și d-nul Bold Marius. Am aici o adeverință, emisă de către Liceul Tehnologic Chișineu-Criș, din care reiese că d-nul Bold Marius, a absolvit 11 clase, fiind înscris în clasa a XII-a la învățământul seral. În anexa privind stabilirea salariilor, acesta a fost cuprins la referent, pentru acesta legea prevăzând studii medii.**

**D-nul consilier Bogdan: Dacă la momentul intrării în vigoare a legii nr.153/2017, conducerea Primăriei, ar fi aprofundat legea, d-nul Bold nu ar fi ajuns în situația asta. Vă rog să faceți tot ce este posibil din punct de vedere legal, să îi asigurați o bucată de pâine. La momentul respectiv, se putea veni cu o propunere de transformare de post sau cu o altă propunere, pentru ca d-nul Bold să nu se găsească în situația de astăzi. S-a știut că urmează să intre în vigoare o ordonanță privind blocarea posturilor până în data de 01.01.2018. Atunci trebuia să faceți ceva. Găsiți o soluție legală. Există varianta transformării postului?**

**D-na secretar: Da.**

Epuizându-se punctele de pe ordinea de zi, **preşedintele de şedinţă încheie lucrările şedinţei extraordinare din data de 21.08.2017,** drept pentru care am încheiat prezentul proces-verbal.

 **Preşedinte de şedinţă, Avizat de legalitate,**

 **Para Mircea secretar Brîndaş Lavinia**